ใช้รูปภาพแทนใบขับขี่ไม่ได้
ตร.แจงต้องใช้ผ่านแอปฯขนส่งทางบกหรือสำเนาที่กำหนด,ถูกจับใช้รูปถ่ายหรือสำเนาใบขับขี่แทนตัวจริงไม่ได้ต้องเป็นแบบดิจิทัล รอขนส่งประกาศใช้อย่างเป็นทางการ,พล.ต.ต.เอกรักษ์ ลิ้มสังกาศ รองผบช.ศ. ในฐานะคณะทำงานแก้ไขปัญหาจราจร สำนักงานตำรวจแห่งชาติ ชี้แจงในเพจเฟซบุ๊ก คุยเรื่องจราจรกับเอกรักษ์ ว่า ตามที่ได้มีการโพสต์ในโลกโซเชียลกันมากมายเรื่อง มาตรา 31/1 ของ พ.ร.บ.จราจรทางบก ที่ประกาศในราชกิจจานุเบกษา วันที่ 22 พ.ค.2562 เรื่องการแสดงใบขับขี่ โดยใช้ภาพถ่ายแสดงต่อเจ้าหน้าที่ตำรวจจราจรแทนใบขับขี่ตัวจริงได้นั้น ขอชี้แจงว่าสามารถแสดงได้3 รูปแบบด้วยกัน ประกอบด้วย 1.แสดงด้วยใบขับขี่ตัวจริง (แบบเดิม)2.แสดงด้วยวิธีการทางข้อมูลอิเล็กทรอนิกส์ (ใบขับขี่ digital) ซึ่งกรมการขนส่งทางบกประกาศรับรองแล้วโดยจะต้องใช้แอปพลิเคชันของกรมการขนส่งทางบกเท่านั้นนะครับ 3.สำเนาภาพถ่ายใบอนุญาตขับขี่ตามที่กรมการขนส่งทางบกกำหนด,ซึ่งขณะนี้กรมการขนส่งทางบกยังไม่ได้กำหนดรูปแบบออกมา เพราะฉะนั้น การใช้สำเนาถ่ายเอกสาร หรือภาพถ่ายใบขับขี่ในโทรศัพท์แบบที่แชร์กันยังไม่สามารถใช้แสดงต่อเจ้าพนักงานจราจรได้ เว้นแต่จะมีประกาศของกรมการขนส่งทางบกออกมารับรองว่าใช้ได้ ทั้งนี้กฎหมายนี้จะมีผลใน 120 วัน นับแต่วันประกาศในราชกิจจานุเบกษาวันที่ 22 พ.ค.2562 จึงมีผลบังคับใช้ในวันที่ 19 ก.ย.2562 เป็นต้นไป.
ถูกจับใช้รูปถ่ายหรือสำเนาใบขับขี่แทนตัวจริงไม่ได้ต้องเป็นแบบดิจิทัล รอขนส่งประกาศใช้อย่างเป็นทางการ
เอกรักษ์ ลิ้มสังกาศ,รูปถ่าย,แทนใบขับขี่,พนักงานจราจร,กรมการขนส่ง,แอปพลิเคชันของกรมการขนส่งทางบก,ใบขับขี่ digital,ข่าวทั่วไป